Katedrala u St Albansu

Katedrala u St Albansu (engleski: St Albans Cathedral), službeno Katedrala i opatijska crkva St Albansa (engleski: Cathedral and Abbey Church of St Albans) je katedralna crkva Crkve Engleske u gradu St Albans u Engleskom. Sa navom od 84 m predstavlja najdužu katedralu u Engleskoj. Status katedrale je dobila godine 1877. iako je njen najveći dio sagrađen u normansko doba. Lokalno stanovništvo koristi za nju izraz Opatija u St Albansu (engleski: St Albans Abbey), koji potiče od starog benediktinskog samostana iz koga se kasnije razvila crkva. Nastala je na mjestu drevne crkve iz rimskog doba, koja je podignuta na mjestu mučeničke smrti Svetog Albana, a koju su, prema nekim izvorima, uništili Saksonci oko 586. Opatiju je pak godine 793. dao podići anglosaksonski vladar Offa od Mercije; ona je nekoliko puta pljačkana i napuštana zbog vikinških napada. Konačno je obnovljena od strane normanskog opata Paula od Canea u drugoj polovici 11. vijeka. Crkva Engleske ju je preuzela nakon ukidanja samostana 1539. Vanjske veze Official website of St Albans Cathedral Arhivirano 2009-05-01 na Wayback Machine-u Diocese of St Albans Arhivirano 2011-09-27 na Wayback Machine-u Catholic Encyclopedia article on the Abbey Bell's Cathedrals: The Cathedral Church of Saint Albans - from Project Gutenberg Flickr images tagged St Albans Cathedral